

 **REPUBLIKA HRVATSKA**

 **GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel komunalnog redarstva, Sigetje 2**

**KLASA:UP/I-363-04/22-16/106**

**URBROJ: 251-10-72-6/017-23-7**

**U Zagrebu, 21.7.2023.**

 Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 4218/1, k.o. Vrapče, u Zagrebu, A. Fortisa 24, suvlasništvo Perković Roberta, OIB 92077631006, Ulica Alberta Fortisa 15, Zagreb, Perković Marka, OIB 52607196616, General-Guisanstrasse 26, 6300 Zug, Švicarska i Perković Ivice, OIB 31824739511, Sonnrain 47, Baar, Švicarska, Švicarska, temeljem članka 34. stavka 2. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Suvlasnicima Perković Marku, General-Guisanstrasse 26, 6300 Zug, Švicarska i Perković Ivici, Sonnrain 47, Baar, Švicarska, Švicarska, koji se ne nalaze na području Republike Hrvatske, određuje se odvjetnica Odvjetnica Almasa Filipović, Zagreb, Vodnikova 19, OIB: OIB:84808184973, za privremenog zastupnika.

2. Privremeni zastupnik zastupat će suvlasnike u postupku uklanjanja ruševine zgrade na k.č.br. 4218/1, k.o. Vrapče, u Zagrebu, A. Fortisa 24, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 17.9.2022. godine, u 9,05 sati, utvrdio je da se na k.č.br. 4218/1, k.o. Vrapče, u Zagrebu, A. Fortisa 24, nalazi ruševina zgrade, prizemnica s podrumom površine 79 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 3266, k.o. Vrapče novo, utvrđeno je da su suvlasnici zemljišta na kome se zgrada nalazi PERKOVIĆ ROBERT, OIB: 92077631006, ULICA ALBERTA FORTISA 15, 10000 ZAGREB, PERKOVIĆ MARKO, OIB: 52607196616, GENERAL-GUISANSTRASSE 26, 6300 ZUG, ŠVICARSKA i PERKOVIĆ IVICA, OIB: 31824739511, SONNRAIN 47, BAAR, ŠVICARSKA, ŠVICARSKA.

Uvidom u Registar kulturnih dobara Republike Hrvatske utvrđeno je da zgrada nije upisane u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Temeljem članka 34. stavak 2. Zakona o općem upravnom postupku suvlasnici Perković Marko i Perković Ivica dopisom KLASA: UP/I-363-04/22-16/106, URBROJ: 251-13-81-3/017-22-3 od 21.9.2022. godine, pozvani su da u roku od pet dana po primitku tog dopisa odrede osobu ovlaštenu za zastupanje koja će ih zastupati u predmetu uklanjanje ruševine zgrade na k.č.br. 4218/1, k.o. Vrapče, u Zagrebu, A. Fortisa 24, koji po istome nisu postupili.

Dana 21.7.2023. godine sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika suvlasnicima ruševine zgrade na k.č.br. 4218/1, k.o. Vrapče, u Zagrebu, A. Fortisa 24, Perković Marku i Perković Ivici.

Kako se suvlasnik Perković Robert nije odazvao po pozivu koji mu je propisano uručen, niti se ijedan od suvlasnik nije očitovao o stanju zgrade, na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva dipl.ing.građ., stalni sudski vještak za graditeljstvo i procjenitelj nekretnina, obavila je vještačenje ruševine zgrade te dostavila STRUČNO MIŠLJENJE SUDSKOG VJEŠTAKA O STANJU RUŠEVNOSTI ZGRADE u kome je zaključeno da zgrada ispunjava uvjete za rušenje..

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući se suvlasnici Perković Marko i Perković Ivica, ne nalazi na području Republike, i nisu postupili po dopisu koji im je propisano uručen, a radi se o ruševinama zgrada koja predstavljaju opasnost za život i zdravlje ljudi, sukladno članku 34. stavku 2. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.